སྤྱི་ལོ༡༩༩༣ལོར་བཤད་གྲྭའི་མཆོད་དཔོན།༡༩༩༤ལོར་རོལ་དཔོན།༡༩༩༥ལོར་སླར་ཡང་མཆོད་དཔོན།༡༩༩༧དང་༡༩༩༨ལོ་གཉིས་ལ་སྒྲོལ་མ་བླ་མ།༡༩༩༩ལོར་དགེ་བསྐོས།༢༠༠༠ལོར་སྐྱོར་དཔོན།༢༠༠༡དང་༢༠༠༢གཉིས་ལོར་དཔེ་ཁྲིད་དགེ་རྒན།༢༠༠༣ལོར་མཁན་རིན་པོ་ཆེས་བཤད་གྲྭའི་མཁན་སློབ་འདུས་པ་རྒྱ་མཚོའི་དབུས་སུ་མཁན་པོའི་མཚན་གནས་བསྩལ་ནས་བཀྲ་ཤིས་ལྗོངས་དོན་བརྒྱུད་དགའ་ཚལ་གླིང་དུ་ལོ་གཅིག་གི་རིང་དཔེ་ཁྲིད་མཛད་དུ་གཏོང་གནང་མཛད་ན་ཡང་དོན་བརྒྱུད་དགའ་ཚལ་གླིང་གི་འདུས་མང་ནས་གསོལ་འདེབས་ལྟར་ལོ་ལྔའི་རིང་དུ་གཞུང་བཀའ་པོད་ལྔ་པོ་འཆད་ཁྲིད་མཛད།སྤྱི་ལོ༢༠༠༤ལོར་སྐྱབས་རྗེ་མཁྱེན་བརྩེ་རིན་པོ་ཆེས་༸གོང་ས་རྒྱལ་བ་རིན་པོ་ཆེའི་ཕྱག་ནས་མཁན་པོའི་ཕྱག་འཁྱེར་བསྩལ།སྤྱི་ལོ་༢༠༠༨ལོར་མཁན་རིན་པོ་ཆེ་དང་སྐྱབས་རྗེ་མཁྱེན་བརྩེ་རིན་པོ་ཆེ་རྣམ་གཉིས་ཀྱི་ཐུགས་དགོངས་ལྟར་བཤད་གྲྭར་ཕྱིར་ཕེབས་ནས་ད་བར་བཤད་གྲྭར་འཆད་ཁྲིད་གནང་དང་གནང་མུས་ལ།ཞོར་དུ་བཤད་གྲྭའི་དབྱར་གནས་མཁན་པོ་ལོ་ལྔ་དང་དངུལ་གཉེར་ལོ་ལྔ་སོགས་བཤད་གྲྭའི་ཕྱག་ལས་གནང་དང་གནང་བཞིན་པའོ།།